คือแฟนหนูมีอาการแน่นหน้าอก หายใจไม่ค่อยสะดวกเป็นช่วงหน้าร้อนด้วยเขาบอกว่าเคยไปพบแพทย์และเอกซเรย์แล้วแต่ไม่พบอะไรซึ่งแพทย์ก็ยังหาสาเหตุไม่ได้และแฟนก็เป็นโรคความดันด้วยช่วยให้คำตอบข้อเเนะนำหน่อยค่ะ
สวัสดีค่ะ อาการแน่นหน้าอก รู้สึกหายใจไม่สะดวกดังกล่าวมา อาจจะมีสาเหตุมาจาก แน่นหน้าอกจากกล้ามเนื้อหรือกระดูกอ่อนอักเสบ อาจเจ็บสัมพันธ์กับท่าทาง การขยับตัว มีจุดกดเจ็บชัดเจน สาเหตุอื่นๆเช่น แน่นหน้าอกจากโรคหัวใจขาดเลือด มักเป็นลักษณะเจ็บแน่นตื้อๆเหมือนมีของหนักมาทับ เป็นตรงบริเวณอกข้างซ้าย ร้าวไปกรามหรือแขน มีเหงื่อออก ใจสั่น สัมพันธ์กับการออกแรงหนักได้ หรือเจ็บแน่นจากกรดไหลย้อนมักเป็นลักษณะแสบร้อน เจ็บแน่นจากเยื่อหุ้มปอดอักเสบ อาจสัมพันธ์กับการหายใจได้โดยหากเคยพบแพทย์ตรวจเบื้องต้นแล้วไม่พบความผิดปกติที่ชัดเจน ก็อาจจะสบายใจได้ระดับหนึ่งว่าไม่ใช่โรคอันตรายเช่นโรคหัวใจขาดเลือดดังกล่าวไป แต่อย่างไรก็ตาม ยังต้องสังเกตอาการอย่างต่อเนื่องค่ะ ถ้ายังเจ็บแน่นอยู่ตลอด ร่วมกับเหนื่อยหอบ หายใจไม่ดวกอยู่ตลอด หรือเจ็บคล้ายกับโรคหัวใจดังกล่าวไป ควรต้องรีบกลับไปพบแพทย์เพื่อตรวจเพิ่มเติม ในเบื้องต้นงดการทำงานหนักๆ ระวังการกระทบกระแทกที่บริเวณดังกล่าว